डिजिटल लेन देन के मामले में देश की सबसे बड़ी कंपनी पेटीएम एक दूसरे स्टार्टअप कंपनी का अधिग्रहण करने के लिए बात कर रही है। मीडिया रिपोर्ट्स के मुताबिक ऑनलाइन ट्रैवल कंपनी वाया डॉट काम को खरीदने के लिए बातचीत चल रही है। दरअसल पेटीएम अब ट्रैवल और हॉस्पिटैलिटी बिजनेस पर जोर बढ़ा रही है ताकि 'मेकमाईट्रिप' और 'यात्रा डॉट कॉम' जैसी कंपनियों को टक्कर दी जा सके। ये कंपनियां शेयर मार्केट प्लेटफॉर्म नैस्डैक पर सूचीबद्ध हैं। वहीं वाया डॉट कॉम एशिया की एक अग्रणी ऑनलाइन ट्रैवल एजेंसी है।